ހަތްވަނަ ކަމަކީ: ސިޙުރު ހެދުމެވެ. އަދި އެ ސިޙުރުގެ ތެރެއިންވެ އެވެ: اَلصَّرْفُ وَالْعَطْفُ އެވެ. (ގާތްކޮށް ދުރުކުރުވުމެވެ.) ފަހެ، އެކަން ކޮށްފި މީހާ، ނުވަތަ އެކަމާ ރުހިއްޖެ މީހާ ކާފަރުވާނެ އެވެ. އަދި ދަލީލަކީ الله تعالى ގެ ވަޙީ ބަސްފުޅެވެ: ﴿ وَمَا يُعَلِّمَانِ مِنْ أَحَدٍ حَتَّىٰ يَقُولَا إِنَّمَا نَحْنُ فِتْنَةٌ فَلَا تَكْفُرْ ﴾ [البقرة: 102] މާނައީ: ތިމަންމެން ވާކަން ކަށަވަރީ އިމްތިޙާނެއް ކަމުގައޭ، ފަހެ ކާފަރު ނުވާށޭ ވިދާޅުވެ މެނުވީ، އެއްވެސް މީހަކަށް އެ ދެ މަލާއިކަތުން އުނގަންނަވައެއް ނުދެއްވަތެވެ.